KENDELSE AFSAGT AF DOMSTOLENS PRÆSIDENT
6. november 2003 (1)
»Slettelse«
I sag C-169/02,
angående en anmodning, som Østre Landsret (Danmark) i medfør af artikel 234 EF har indgivet til Domstolen for i den for nævnte ret verserende sag,
Dansk Postordreforening
mod
Skatteministeriet,
at opnå en præjudiciel afgørelse vedrørende fortolkningen af artikel 13, punkt A, stk. 1, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag (EFT L 145, s. 1),
har
DOMSTOLENS PRÆSIDENT
efter at have hørt generaladvokat L.A. Geelhoed,
afsagt følgende
Kendelse
1
Ved kendelse af 1. maj 2002, indgået til Domstolen den 6. maj 2002, har Østre Landsret i medfør af artikel 234 EF forelagt to præjudicielle spørgsmål vedrørende fortolkningen af artikel 13, punkt A, stk. 1, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag (EFT L 145, s. 1).
2
Ved skrivelse af 29. september 2003, indgået til Domstolens Justitskontor den 9. oktober 2003, har Østre Landsret meddelt Domstolen, at dens præjudicielle forelæggelse for Domstolen tilbagekaldes, fordi sagsøgeren i hovedsagen har hævet sagen.
3
Under disse omstændigheder bør det bestemmes, at sagen slettes af Domstolens register.
4
De udgifter, der er afholdt af den italienske regering og af Kommissionen for De Europæiske Fællesskaber, som har afgivet indlæg for Domstolen, kan ikke erstattes. Da sagens behandling i forhold til hovedsagens parter udgør et led i den sag, der verserer for den forelæggende ret, tilkommer det denne at træffe afgørelse om sagens omkostninger.
På grundlag af disse præmisser
bestemmer
DOMSTOLENS PRÆSIDENT
Sag C-169/02 slettes af Domstolens register.
Således bestemt i Luxembourg den 6. november 2003.
R. Grass
V. Skouris
Justitssekretær
Præsident
1 –
Processprog: dansk.